CELEX: 32015R1761
Language: mt
Date: 2015-10-01 00:00:00
Title: Regolament ta' Implimentazzjoni tal-Kummissjoni (UE) 2015/1761 tal-1 ta' Ottubru 2015 li jemenda r-Regolament (KE) Nru 378/2005 rigward ir-rapporti tal-Laboratorji ta' Referenza Komunitarji, it-tariffi u l-laboratorji elenkati fl-Anness II tiegħu (Test b'rilevanza għaż-ŻEE)

2.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 257/30
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1761
   tal-1 ta' Ottubru 2015
   li jemenda r-Regolament (KE) Nru 378/2005 rigward ir-rapporti tal-Laboratorji ta' Referenza Komunitarji, it-tariffi u l-laboratorji elenkati fl-Anness II tiegħu
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (1), u b'mod partikolari l-ewwel sottoparagrafu tal-Artikolu 7(4) u t-tielet paragrafu tal-Artikolu 21 tiegħu,
   Wara li kkonsultat mal-Awtorità Ewropea dwar is-Sigurtà fl-Ikel,
   Billi:
   
               (1)
            
            
               Ir-Regolament (KE) Nru 1831/2003 jistabbilixxi l-proċedura għall-awtorizzazzjoni tat-tqegħid fis-suq u l-użu ta' adittivi fl-għalf għan-nutriment tal-annimali. Jistipula li kull persuna li titlob awtorizzazzjoni għal xi addittiv tal-għalf jew għal użu ġdid ta' addittiv tal-għalf għandha tissottometti applikazzjoni għall-awtorizzazzjoni skont dak ir-Regolament.
            
         
               (2)
            
            
               Ir-Regolament tal-Kummissjoni (KE) Nru 378/2005 (2) jistabbilixxi regoli dettaljati għall-implimentazzjoni tar-Regolament (KE) Nru 1831/2003 rigward applikazzjonijiet għall-awtorizzazzjoni ta' adittivi tal-għalf jew għal użu ġdid ta' addittivi tal-għalf u d-dmirijiet u l-ħidmiet tal-Laboratorju ta' Referenza Komunitarju (“LRK”).
            
         
               (3)
            
            
               L-Artikolu 5 tar-Regolament (KE) Nru 378/2005 jistipula li l-LRK għandu jissottometti rapport ta' evalwazzjoni komplut lill-Awtorità Ewropea dwar is-Sigurtà fl-Ikel (“l-Awtorità”) għal kull applikazzjoni għall-awtorizzazzjoni ta' addittiv tal-għalf. Jistgħu jsiru eċċezzjonijiet għar-rekwiżit ta' sottomissjoni ta' rapport ta' evalwazzjoni għal applikazzjonijiet għal użu ġdid ta' addittiv tal-għalf jew għal applikazzjonijiet biex jinbidlu t-termini ta' awtorizzazzjoni eżistenti, sakemm il-kundizzjonijiet proposti għall-użu l-ġdid jew biex jinbidlu t-termini ta' awtorizzazzjoni jaqgħu fi ħdan il-kamp ta' applikazzjoni tal-metodu ta' analiżi ppreżentat qabel skont ir-rekwiżiti stabbiliti fl-Anness II tar-Regolament tal-Kummissjoni (KE) Nru 429/2008 (3) u diġà evalwat. Barra minn hekk, l-Artikolu 4 ta' dak ir-Regolament jistipula li l-LRK għandu jitlob tariffi tal-applikanti għas-sottomissjoni ta' applikazzjonijiet għall-awtorizzazzjoni. Tista' ssir eċċezzjoni fejn ma jkun meħtieġ l-ebda kampjun u l-LRK ma jeħtiġlux joħroġ rapport, billi l-metodu ta' analiżi jkun diġà ġie evalwat. Madankollu, l-applikazzjonijiet għat-tiġdid ta' awtorizzazzjonijiet ta' addittivi tal-għalf ma jibbenefikawx minn dawk l-eċċezzjonijiet.
            
         
               (4)
            
            
               L-esperjenza wriet li l-eċċezzjonijiet għar-rekwiżiti dwar ir-rapporti ta' evalwazzjoni u t-tariffi tas-sottomissjoni għandhom jiġu estiżi wkoll għall-applikazzjonijiet għat-tiġdid ta' awtorizzazzjonijiet ta' addittivi tal-għalf. L-Artikolu 5 u l-Anness IV tar-Regolament (KE) Nru 378/2005 għandu għalhekk jiġi emendat skont dan.
            
         
               (5)
            
            
               L-Anness II tar-Regolament (KE) Nru 378/2005 jistabbilixxi lista ta' Laboratorji ta' Referenza Nazzjonali li jgħinu lil-LRK fid-dmirijiet u l-ħidmiet tagħhom. Bosta Stati Membri infurmaw lill-Kummissjoni li l-laboratorji ta' referenza nazzjonali tagħhom li qed jieħdu sehem fil-konsorzju nbidlu minħabba li ntgħażlu laboratorji oħra għal dak l-għan jew inkella nbidel l-isem jew l-indirizz tal-laboratorji. Għaldaqstant, l-Anness II tar-Regolament (KE) Nru 378/2005 għandu jiġi adattat għal dan.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 378/2005 huwa emendat kif ġej:
   
               1.
            
            
               L-Artikolu 5(4) jinbidel b'dan li ġej:
               “4.   M'hemmx il-ħtieġa ta' rapport ta' evalwazzjoni għal:
               
                           (a)
                        
                        
                           applikazzjonijiet għal użu ġdid ta' addittiv tal-għalf sottomess skont l-Artikolu 4(1) tar-Regolament (KE) Nru 1831/2003, meta l-kundizzjonijiet proposti għat-tqegħid fis-suq tal-addittiv tal-għalf għall-użu l-ġdid jaqgħu fi ħdan il-kamp ta' applikazzjoni tal-metodu ta' analiżi ppreżentat qabel skont il-paragrafu 2.6 tal-Anness II tar-Regolament (KE) Nru 429/2008 u diġà evalwat mil-LRK;
                        
                     
                           (b)
                        
                        
                           applikazzjonijiet biex jinbidlu t-termini ta' awtorizzazzjoni eżistenti sottomessi skont l-Artikolu 13(3) tar-Regolament (KE) Nru 1831/2003, meta l-bidla proposta jew il-kundizzjonijiet il-ġodda għat-tqegħid fis-suq tal-addittiv tal-għalf jaqgħu fi ħdan il-kamp ta' applikazzjoni tal-metodu ta' analiżi ppreżentat qabel skont il-paragrafu 2.6 tal-Anness II tar-Regolament (KE) Nru 429/2008 u diġà evalwat mil-LRK.
                        
                     
                           (c)
                        
                        
                           applikazzjonijiet għat-tiġdid ta' awtorizzazzjoni eżistenti sottomessa skont l-Artikolu 14 tar-Regolament (KE) Nru 1831/2003, meta l-kundizzjonijiet għat-tqegħid fis-suq tal-addittiv tal-għalf jaqgħu fi ħdan il-kamp ta' applikazzjoni tal-metodu ta' analiżi ppreżentat qabel skont il-paragrafu 2.6 tal-Anness II tar-Regolament (KE) Nru 429/2008 u diġà evalwat mil-LRK.
                        
                     Minkejja l-paragrafu 4, il-Kummissjoni, il-LRK jew l-Awtorità jistgħu, abbażi ta' fatturi leġittimi rilevanti għall-applikazzjoni, iqisu li hija meħtieġa evalwazzjoni ġdida tal-metodi tal-analiżi. F'tali każijiet, l-applikant għandu jiġi infurmat mil-LRK.”
            
         
               2.
            
            
               L-Anness II jinbidel bl-Anness ta' dan ir-Regolament.
            
         
               3.
            
            
               Fl-Anness IV, taħt it-titolu “Ir-rati skont it-tip ta' applikazzjoni għall-awtorizzazzjoni ta' addittivi tal-għalf skont ir-Regolament (KE) Nru 1831/2003”, il-punt 5 jinbidel b'dan li ġej.
               
                           “5.
                        
                        
                           Tiġdid ta' awtorizzazzjoni għal addittiv fl-għalf (l-Artikolu 14 tar-Regolament (KE) Nru 1831/2003):
                           
                                       —
                                    
                                    
                                       Miżata = Komponent 2 = EUR 4 000
                                    
                                 
                                       —
                                    
                                    
                                       meta japplika l-Artikolu 5(4)(c): Miżata = EUR 0.”
                                    
                                 
                     
         Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Ottubru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Ir-Regolament tal-Kummissjoni (KE) Nru 378/2005 tal-4 ta' Marzu 2005 dwar regoli dettaljati għall-implimentazzjoni tar-Regolament (KE) Nru 1831/2003 tal-Parlament Ewropew u tal-Kunsill dwar id-dmirijiet u l-ħidmiet tal-Laboratorju ta' Referenza Komunitarju fil-kuntest tal-applikazzjoni għall-awtorizzazzjoni għall-użu ta' addittivi fl-għalf tal-annimali (ĠU L 59, 5.3.2005, p. 8).
   
      (3)  Ir-Regolament tal-Kummissjoni (KE) Nru 429/2008 tal-25 ta' April 2008 dwar regoli dettaljati għall-implimentazzjoni tar-Regolament (KE) Nru 1831/2003 tal-Parlament Ewropew u tal-Kunsill fir-rigward tal-preparazzjoni u l-preżentazzjoni ta' applikazzjonijiet u l-valutazzjoni u l-awtorizzazzjoni ta' addittivi fl-għalf (ĠU L 133, 22.5.2008, p. 1).
   
      ANNESS
      
         
            “ANNESS II
            
               Laboratorji ta' Referenza Komunitarji u Konsorzju ta' Laboratorji ta' Referenza Nazzjonali, kif imsemmija fl-Artikolu 6(2)
            
            LABORATORJU TA' REFERENZA KOMUNITARJU
            Ċentru Konġunt tar-Riċerka tal-Kummissjoni Ewropea. Istitut tal-Materjali u l-Kejl ta' Referenza. Geel, il-Belġju
            LABORATORJI NAZZJONALI TA' REFERENZA TAL-ISTATI MEMBRI
            
               Belgique/België
            
            
                        —
                     
                     
                        Federaal Laboratorium voor de Voedselveiligheid Tervuren (FLVVT –FAVV);
                     
                  
                        —
                     
                     
                        Vlaamse Instelling voor Technologisch Onderzoek (VITO), Mol;
                     
                  
                        —
                     
                     
                        Centre wallon de Recherches agronomiques (CRA-W), Gembloux.
                     
                  
               Česká republika
            
            
                        —
                     
                     
                        Ústřední kontrolní a zkušební ústav zemědělský (ÚKZÚZ), Praha.
                     
                  
               Danmark
            
            
                        —
                     
                     
                        Fødevarestyrelsens Laboratorie Aarhus (kemisk);
                     
                  
                        —
                     
                     
                        Fødevarestyrelsens Laboratorie Ringsted (kemisk og mikrobiologisk).
                     
                  
               Deutschland
            
            
                        —
                     
                     
                        Sachgebiet Futtermittel des Bayrischen Landesamtes für Gesundheit und Lebensmittelsicherheit (LGL), Oberschleißheim;
                     
                  
                        —
                     
                     
                        Landwirtschaftliche Untersuchungs- und Forschungsanstalt (LUFA), Speyer;
                     
                  
                        —
                     
                     
                        Staatliche Betriebsgesellschaft für Umwelt und Landwirtschaft. Geschäftsbereich 6 — Labore Landwirtschaft, Nossen;
                     
                  
                        —
                     
                     
                        Thüringer Landesanstalt für Landwirtschaft (TLL). Abteilung Untersuchungswesen. Jena.
                     
                  
               Eesti
            
            
                        —
                     
                     
                        Põllumajandusuuringute Keskus (PMK). Jääkide ja saasteainete labor, Saku, Harjumaa;
                     
                  
                        —
                     
                     
                        Põllumajandusuuringute Keskus (PMK), Taimse materjali labor, Saku, Harjumaa.
                     
                  
               España
            
            
                        —
                     
                     
                        Laboratorio Arbitral Agroalimentario. Ministerio de Agricultura, Alimentación y Medio Ambiente, Madrid;
                     
                  
                        —
                     
                     
                        Laboratori Agroalimentari, Departament d'Agricultura, Ramaderia, Pesca, Alimentació i Medi Natural. Generalitat de Catalunya, Cabrils.
                     
                  
               France
            
            
                        —
                     
                     
                        Laboratoire de Rennes (SCL L35), Service Commun des Laboratoires DGCCRF et DGDDI, Rennes.
                     
                  
               Éire/Ireland
            
            
                        —
                     
                     
                        The State Laboratory, Kildare.
                     
                  
               Ελλάδα
            
            
                        —
                     
                     
                        Εργαστήριο Ελέγχου Κυκλοφορίας Ζωοτροφών Θεσσαλονίκης.
                     
                  
               Italia
            
            
                        —
                     
                     
                        Istituto Superiore di Sanità. Dipartimento di Sanità Pubblica Veterinaria e Sicurezza Alimentare, Roma;
                     
                  
                        —
                     
                     
                        Centro di referenza nazionale per la sorveglienza ed il controllo degli alimenti per gli animali (CReAA), Torino.
                     
                  
               Kypros
            
            
                        —
                     
                     
                        Feedingstuffs Analytical Laboratory, Department of Agriculture, Nicosia.
                     
                  
               Latvija
            
            
                        —
                     
                     
                        Pārtikas drošības, dzīvnieku veselības un vides zinātniskais institūts BIOR, Rīga.
                     
                  
               Lietuva
            
            
                        —
                     
                     
                        Nacionalinis maisto ir veterinarijos rizikos vertinimo institutas, Vilnius.
                     
                  
               Lussemburgu
            
            
                        —
                     
                     
                        Laboratoire de Contrôle et d'essais — ASTA, Ettelbruck.
                     
                  
               Magyarország
            
            
                        —
                     
                     
                        Nemzeti Élelmiszerlánc-biztonsági Hivatal, Élelmiszer- és Takarmánybiztonsági Igazgatóság, Takarmányvizsgáló Nemzeti Referencia Laboratórium, Budapest.
                     
                  
               Nederland
            
            
                        —
                     
                     
                        RIKILT Wageningen UR, Wageningen.
                     
                  
               Österreich
            
            
                        —
                     
                     
                        Österreichische Agentur für Gesundheit und Ernährungssicherheit (AGES), Wien.
                     
                  
               Polska
            
            
                        —
                     
                     
                        Instytut Zootechniki — Państwowy Instytut Badawczy, Krajowe Laboratorium Pasz, Lublin;
                     
                  
                        —
                     
                     
                        Państwowy Instytut Weterynaryjny, Pulawy.
                     
                  
               Portugal
            
            
                        —
                     
                     
                        Instituto Nacional de Investigação Agrária e Veterinária, I.P. (INIAV,IP), Lisboa.
                     
                  
               Slovenija
            
            
                        —
                     
                     
                        Univerza v Ljubljani. Veterinarska fakulteta. Nacionalni veterinarski inštitut. Enota za patologijo prehrane in higieno okolja, Ljubljana;
                     
                  
                        —
                     
                     
                        Kmetijski inštitut Slovenije, Ljubljana.
                     
                  
               Slovensko
            
            
                        —
                     
                     
                        Skúšobné laboratórium analýzy krmív, Ústredný kontrolný a skúšobný ústav poľnohospodársky, Bratislava.
                     
                  
               Suomi/Finland
            
            
                        —
                     
                     
                        Elintarviketurvallisuusvirasto/Livsmedelssäkerhetsverket (Evira), Helsinki/Helsingfors.
                     
                  
               Sverige
            
            
                        —
                     
                     
                        Avdelningen för kemi, miljö och fodersäkerhet, Statens Veterinärmedicinska Anstalt (SVA), Uppsala.
                     
                  
               United Kingdom
            
            
                        —
                     
                     
                        LGC Ltd, Teddington.
                     
                  NATIONAL REFERENCE LABORATORIES OF EFTA COUNTRIES
            
               Norway
            
            
                        —
                     
                     
                        The National Institute of Nutrition and Seafood Research (NIFES), Bergen.”